ישראל משה דושינסקי

רבי ישראל משה דושינסקי (בכתיב מיושן: דושינסקיא; כ"א בכסלו ה'תרפ"ב, 22 בדצמבר 1921, חוסט - כ"ב באדר ב' ה'תשס"ג, 26 במרץ 2003, ירושלים) היה האדמו"ר וראש ישיבת דושינסקיא וראב"ד וגאב"ד העדה החרדית בירושלים.

ביוגרפיה 
נולד לרבי יוסף צבי דושינסקי, בז' באלול ה'תרצ"ג עלה לארץ ישראל יחד עם אביו, שהגיע לכהן כגאב"ד העדה החרדית בירושלים. נישא לאלטא מרים לאה בת יהושע דוד גרוס, ראש הקהל של קהילת סאטמאר בעיירה סאטמאר שברומניה. לאחר פטירתו של אביו התמנה לכהן בראשות הישיבה והקהילה של אביו. בתקופתו התבססה הקהילה סביבו כחצר חסידית לכל דבר, ונוסדו לה מוסדות ובתי מדרש בישראל ומחוצה לה.

בשנת ה'תשכ"ח התמנה כדיין בבד"ץ של העדה החרדית. בשנת ה'תשמ"ט מונה לראב"ד. לאחר פטירת קודמו בתפקיד, הרב משה אריה פריינד, החל לכהן בשנת ה'תשנ"ו כגאב"ד העדה החרדית, עד לפטירתו בשנת תשס"ג. נקבר ליד קבר אביו בבית הקברות הקטן הסמוך למבנה הישן של בית החולים שערי צדק. על מצבתו נכתב: "ממשה ועד משה לא קם כמשה בישראל".

משפחתו
 בנו הרב יוסף צבי דושינסקי מילא בחיי אביו את מקומו בראשות ישיבת "בית יוסף צבי" דושינסקיא. לאחר פטירת אביו ממלא מקומו בהנהגת קהילת חסידי דושינסקיא. הוא חתנו של הרב זלמן לייב מייזליש, רב קהילת סיגייט בניו יורק.
 בנו הרב מרדכי יהודה הוא רב קהילת דושינסקיא בבית שמש.
 חתנו הרב יששכר דב כ"ץ היה רב קהילת "בית יוסף צבי" דושינסקיא בוויליאמסבורג וראש הישיבה שם.
 בתו שיינדל, הייתה נשואה לרב יוסף עמרם ווייסמאנדל (נפטר), רב קהילת נייטרא במאונט קיסקו שבארצות הברית ובנו של הרב חיים מיכאל דב בער
 חתנו הרב יעקב יחזקיה סופר, רב קהל עדת ישראל טורונטו. נכדו של רבי יעקב יחזקיה גרינוולד מפאפא.

לקריאה נוספת
 כבה נר ישראל: אוסף מילי דהספידא, שני כרכים, ירושלים תשס"ד
 בפרק המוקדש לו אצל: אברהם אליעזר סופר, ממשה ועד משה, יריד הספרים, ירושלים תשס"ז

קישורים חיצוניים 
 
 

דייני העדה החרדית
ראשי ישיבה חסידים בישראל
אדמו"רים ישראלים
ירושלים: אדמו"רים
אישים הקבורים בבית הקברות שערי צדק
ישראלים ילידי צ'כוסלובקיה
ישראלים שנולדו ב-1921
ישראלים שנפטרו ב-2003